Libjan ġie akkużat li kiser il-kundizzjonijiet imposti fuqu mill-Qorti. Ans Algheziwim, li jaħdem bħala bennej, wieġeb mhux ħati li kien fi Triq Testaferrata l-Ġżira, meta sippost kien qiegħed id-dar skont l-ordni tal-Qorti, u li ġarr sikkina. Id-difiża qalet li minn Marzu sal-lum kien darba biss li nstab barra fil-ħin impost fuqu mill-Qorti li jkun ġewwa. Il-prosekuzzjoni qalet li meta bniedem jingħata l-ħelsien mill-arrest, irid joqgħod għall-kundizzjonijiet imposti fuqu. Il-Maġistrat Grima ordnat li jinżamm arrestat.